ئەمەوێ پيشانتان بدەم كە چۆن
تەلارسازی ئەتوانێت يارمەتی دەر بێت
بۆ گۆڕينی ژیانی كۆمەڵگاكەم
وە هەل ئەڕەخسێنيت بۆ بەدەستهێنانی ئومێدو ئامانج
من هاوڵاتی ( بوركينا فاسۆ) م
بە پێی بانكی نێودەوڵەتی بوركينا فاسۆ
يەكێكە لە هەژارترين وڵاتانی جيهان
بەڵام گەورەبون
لە شوێنێكی وەهادائەبێت چۆن بێت؟
من نمونەيەكم لە نەوەی ئەو شوێنە
من لە دايك بووی گوندێكی بچوكم بە ناوی گاندۆ
لە گاندۆ, كارەبا نەبوو
ئاوی خاوێن بۆ خواردنەوە فەراهەم نەبوو, وە خوێندنگاو قوتابخانە نەبوو
بەڵام باوكم ويستی
فێری خوێندنەوە و نوسین بم
له‌به‌ر ئه‌م هۆیه‌, ئەبوو خێزانەكەم بە جێبهيڵم
كاتێک تەمەنم حەوت ساڵ بوو وە لە شارێكی تر بمێنمەوە
دوور لە گوندەكەم
وە بەبێ بونی هيچ پەيوەنديەك لەگەڵ خێزانەكەم
لەو شوێنە
لە پۆلێكدا بووم وەكوو ئەمە
لە گەڵ زياتر لە 150 منداڵی تر
وە بۆ ماوەی 6 ساڵ
لەو ماوەيەدا, رويئەدا كە ئەچووم بۆ خوێندنگا
ئەمزانی كە هاوڕێكانم ئەمرن
ئەمڕۆش, گۆڕانكارييەكی ئەوتۆ ڕوی نەداوە
هێشتا كارەبا نيە لە گوندەكەم
هێشتا خەڵكی ئەمرن لە بوركينا فاسۆ
وە دابين كردنی ئاوی خاوين بۆ خواردنەوە
تا ئێستا کێشه‌یه‌کی گه‌وره‌یه‌.
من بەختەوەر بووم . خۆشبەخت بووم, چونكە ئەمە راستی ژيانە
کاتێک كە لە شوێنێكی ئاوەهادا گەورەبيت
بەڵام من خۆشبەخت بووم
هەلی خوێندنم هەبوو
توانيم بڕۆم بۆ ئەڵمانيا بۆ خوێندن
بەڵام ئێستا, وا بزانم
پێويست ناكات شيكەمەوە بۆتان كە چەند جێی شانازيەكی گەورەيە
بۆ من كە ئەمڕۆ لە پێش ئێوەدا ئەوەستم
لە گاندۆ وە, گوندی رەچةڵەكم لە بوركينا فاسۆ
بۆ بەرلين لە ئەڵمانيا تاكو ببم بە تەلارساز
هەنگاوێكی زۆر زۆر گەورەيە
بەڵام چی لەو شانازيە بكەم؟
لەوکاتەوەی قوتابی بووم ويستوومە باشترين هەلی كرانەوە
بۆ منداڵەكانی تر لە گاندۆ فەراهەم بكەم
تەنها ويستوومە توانای خۆم بخەمە گەڕ بۆ دروست كردنی خوێندنگەيەك
بەڵام چۆن ئەمە ئەكرێت لە كاتێكدا كە من هێشتا خوێندكارم
وە پارەم نيە؟
ئا بەڵێ , دەستم كردبوو بە دروست كردنی نەخشەكان
شوێن پاره‌ که‌وتم
بەڵام كۆكردنەوەی كۆمەك كارێكی ئاسان نەبوو
تەنانەت داوام له‌ هاوپۆله‌کانم ده‌کرد
كە پارەی كەمتر خەرج بكەن بۆ كڕينی قاوە و جگەرە
بۆ پاڵپشت كردنی پرۆژەی خوێندنگاكەم
بە سەرسوڕمانێكی زۆرەوە, پاش دوو ساڵ
توانيم 50,000 دۆلاری ئەمريكی كۆكەمەوە
كە گەڕامەوە بۆ گاندۆ
بۆ بردنی ئەم هەواڵە خۆشە
خەڵكەكە لە خۆشيا ئەفرين
بەڵام كە زانيان
نەخشە و پلانەكەم بە بەكارهێنانی قوڕە
حەپەسان
" خانووی قوڕ توانای بەرگری كردنی وەرزی بارانی نيە
وە فرانسیس ئەيەوێ بەكاری بێنین و خوێندنگای پێ دروست بكه‌ین
ئايا ئەمە هۆكارە بۆ بەسەربردنی ئەو هەموو كاتە
بۆ خوێندن لة ئەوروپا
لە جێی ئەوەێ لە گەڵمانا كاربكەی لە كێڵگەكە؟"
خەڵكەكەم بە درێژايی كات خانووی قوڕيان دروست كردووە
بەڵام هيچ داهێنانێکیان نەديووە لەگەڵ قوڕ دا
بۆيە پێويست بوو هەموويان قەناعەت پێ بكەم
سەرەتا قسەم كرد لە گەڵ خەڵكەكە
وە توانيم قەناعەت بە هەموويان بكەم
وه‌ توانیمان ده‌ست به‌کاربکه‌ین
وە ژنان و پياوان
هەموو تاكيك لە گوندەكە
بەشێك بوون لە پڕۆسەی دروست كردنەكە
تەنانەت ڕێگەم پێدرا تەكنيكە باوەكان بە كار بهینم
وە بۆ نمونە قوڕی ئەرزی ژورەكان
گەنجەكان ئەهاتن وە ئەوەستان بەم شێوەيەوە لێيان ئەدا
كاتژمێر دوای كاتژمێر
پاشان دايكەكانيان ئەهات
وە لەو شوێنەيان ئەدايەوە
بۆچەند كاتژمێرێك, ئاوەرشێنيان ئەكرد و لێيان ئەدا
پاشان وەستای ساف كردن ئەهاتن
دەستيان بە ساف كردن ئەكرد بە بەرد بۆ چەند كاتژمێرێك
پاشان ئەم دەستكەوتەمان هەبوو
زۆر ساف, وەكوو پێستی منداڵ
( پێكەنين)
( پێكەنين) ئه‌مه‌ فۆتۆشۆپ نیه‌
ئەمە خوێندنگاكەيە کە دروست كرا لەگەڵ ئەو خەڵكە
ديوارەكان بەتەواوی دروست كران
لە خشتی قوڕی پەستاوی گاندۆ
سەرپۆش كرا
بە شيشی ئاسنی ئاسايی هەرزان
چەقيو لە ناو كۆنكريت
وە پۆلەكان, سەريان لە
ئاسن و قوڕ پێکهاتوون بە يەكەوە
لەم خوێندنگەيە, بيرۆكەيەكی بچوك هەبوو
بۆ خوڵقاندنی فێنكی لە پولەکاندا
بيرتان نەچێت, پلەی گەرما ئەگاتە 45 لە بوركينا فاسۆ
بۆيە لەگەڵ هەوا گۆڕكێيەكی سادە و ساكار
ويستم پۆلەكان
خۆش بكەم بۆ خوێندن و فێربوون
وە ئێستا ئەمە پڕۆژەکەيە
دوانزە ساڵ تەمەنێتی, و هێشتا لە باشترين دۆخدايە
وە منداڵەكان, پێی خۆشحاڵن
وە بۆ من و خەڵكەكەم
ئەم پڕۆژەيە سەركەوتنێكی گەورە بوو
هەلی زۆری ڕەخساند
بۆ كردنەوەی زۆر پڕۆژەی ترلە گاندۆ
بەمەش توانیم زۆر پڕۆژە ئه‌نجام بده‌م
وە لێرەدا ئەمەوێ ئاشناتان بكەم
بە تەنها سێ دانەيان
يەكەميان فراوان كردنی خوێندنگاکه‌یه‌
چۆن نەخشە و كاری ئەندازياری شیده‌که‌نه‌وه‌
بۆ خەڵكانێك كە نە توانای خوێندنەوە و نە توانای نوسينيان هەيە ؟
دەستم كرد بە دروست كردنی نمونەيەك وەكو ئەمە
گۆرانكاريەكە دروست كردنی سةقفێكی قوڕ بوو
پاشان, بازمدايە سەری ئاوا
لەگەڵ تيمەكەم, وە بەرگری كرد
خەڵكەكە سەيريان ئەكرد. و ئەيان بينی بەرگری ئەكات
(بەوشێوەیە توانيمان دروستی كەين.( پێكەنين
بەردەوام بووين لە دروست كردن, وە ئەمەش دەست كەوتەكەيە
منداڵەكان دڵخۆش بوون, وە خۆشیان ده‌وێت
خەڵكەكەش هەستيان بە شانازی دەكرد ، دروستمان كرد
وە تەنانەت ئەژەڵەكانيش, وەكوو ئەم گوێدرێژانە
خانووەكانی ئێمەيان پێ خۆشە.
(پێکەنین)
پڕۆژەی داهاتوو كتێبخانەی گاندۆ يە
وە ئێستا بيبينن ، ويستمان
بيرۆكەی جياواز بێنينە کایەوە لە خانووەكانمان دا
بەڵام زۆربەی كات كەرەستەی پێويستمان نيە
شتێك كە هەمان بێت لە گاندۆ تەنها گۆزەی قوڕە
ويستمان بەكاريان بێنين بۆ دروست كردنی كراوەی ڕوناكیەکان
بۆيە هێنامانن و دامان نان وەكوو ئەو شێوەيەی ئەيبينن
بۆ پێگەی پڕۆژەکە
دةستمان كرد بە بڕینيان
وە پاشان دامان نان لە سەر سەقفەكە
پێش تێكردنی كۆنكريت,
و ئەم دەست كەوتەمان هەبوو
كراوەكان هەوا گەرمەكە ئەبەنە دەرەوە
وە ڕوناكی ئەهێننە ژورەوە
زۆر سادەيە
تازەترين پڕۆژەم لە گاندۆ
پڕۆژەی (خوێندنگەی دواناوەندی) يە
ئەمەوێ ئەمەتان پێ ئاشنا بكەم
داهێنان لەم پڕۆژەيەدا
ئەوەيە كە مامەڵە كردن و ڕۆكردنی قوڕە وەكوو كۆنكريت
چۆن قوڕ ڕۆ ئەكەين؟
دەستمان كرد بە دروست كردنە چەندەها گيراوە, وەكوو ئەيبينن
وە كە هەموو شتێك ئامادە بوو
وە كە زانيت كامە باشترين گيراوەيە
وە باشترين شێوەيە
دەست ئەكەی بە بەكارهێنانی بەهاوكاری خەڵكەكە
وە هەندێك جار ئەتوانم جێيان بهيڵم.
وە خۆيان كارەكان ئەكەن
ئەتوانم ئاوا بێم قسە بۆ ئێوە بكەم
فاكتەرێكی تری گاندۆ بارانە
كە باران دێت
خێرا ديوارە ناسكەكانمان ئەپارێزين
لە باران
تێكەڵی مەكە لە نێوان كريستۆ و جان كلود
ئەوە بە سانايی شێوەی پاراستنمانە بۆ ديوارەكانمان.
( پێكەنين)
باران لە بوركينا زۆر بە خوڕ دێت
وە پاشان, لافاومان هەيە
لە هەموو شوێنێكی وڵات
بەڵام بۆ ئێمە, باران بەسوودە
لم و چەو دەهێنيتە ڕوبارەكەوە
وە ئێمە پێويستمانن بۆ بيناكاری
تەنها چاوەڕێ دەكەين بارانەكە تێپەڕێت.
لمەكە ئەبەين, تێكەڵی ئەكەين لە گەڵ قوڕ
وە بەردەوام دەبين لە بنیاتنان
ئاوايە
پڕۆژەی گاندۆ بەردەوام پەيوەست بووە بە ڕاهێنانی خەڵكەوە
چونكە من ئەوەم ئەويست, ڕۆژێك
كە كەوتم و مردم,
هيچ نەبێت كەسێك هەبێت لە گاندۆ
به‌رده‌وام ئەم كارە بكات
بەڵام سەرسامیە، من هێشتا ماوم.
(پێكەنين)
وە خەڵكەكەشم ئێستا ئەتوانن شارەزايی خۆيان بەكاربێنن
بۆ بەدەستهێنانی پارە
بەردەوام, بۆ گەنجی گاندۆ بۆ بەدەستهێنانی پارە
ئەبێت گوند بەجێ بهێڵن و بڕۆن بۆ شار
هەندێك جاريش, وڵاتیش بەجێ دەهێڵن
وە هەندێکیان هەرگيز ناگەڕێنەوە
بەمەش كۆمەڵگا لاواز دەكەن
بەڵام ئێستا ئەتوانن لە گوند بمێننەوە
وە كار بكەن لە بينای جياواز دا
وە پارە بە دەست بێنن بۆ بەخێو كردنی خێزانەكانيان
ئەوە جۆرێكی نوێيە لە كارکردن
بەڵێ, ئێوە ئەزانن
خةڵاتی زۆرم بە دەست هێنا بە هۆی ئەم كارەوە
بە دڵنياييەوە, هەلی كاری دابين كرد
بووم بە كەسێكی ناسراو
بەڵام هۆكاری ئەم كارە کە ئەیکەم
خەڵكەكەمە
كاتێك منداڵ بووم,
ئه‌چووم بۆ خوێندنگا ,
وە ئەگەڕامەوە هەموو كاتی پشويەك بۆ گاندۆ
بەڵام لە كۆتايی هەموو پشويەكدا,
ئەبوو خواحافيزی بكەم لە خەڵكەكە,
ئەچووم لە ماڵێكەوە بۆ ماڵێكی تر
هەموو ژنێك لە گاندۆ گيرفانەكەی ئەكردەوە بەم شێوەیە
وە پارەيەكی ئەدامێ
لە كەلتوری ئێمەدا ئەمە نيشانەی هەستێكی قوڵە
وەكو كەسێكی 7 ساڵان, سەرسام بووم بەمکارە.
ڕۆژێک پرسيارم لە دايكم كرد ,
" بۆ ئەو هەموو ژنە ئەوەنە منيان خۆش دەوێت؟"
(پێكەنين)
وەڵامی دامەوە ووتی
" ئەوان هاوبەشيت ئەكەن لە دانی خەرجی خوێندنەكەت
بە هيوای ئەوەی سەركەوتوو بيت
و ڕۆژێك بگەڕێيتەوە و يارمەتيان بدەيت
لە باشتر كردنی جۆرێتی ژيانیان."
خوازيارم توانيبێتم وا بکەم کە خەڵكەكەم شانازيم پێوە بكەن
لەڕێی ئەم كارەوە
وە خوازيارم توانيبێتم توانای خەڵكيتان
بۆ بسەلمێنم
وە پيشانتان بدەم كە تەلارساز
دەتوانێت كاریگەر بێت بۆ خەڵكی
وە هاوبەشی داهاتويانی بكات
(زۆر سوپاس . ( چەپڵە
زۆر سوپاس. زۆر سوپاس.. زۆر سوپاس
(زۆر سوپاس. زۆر سوپاس . ( چەپڵە